Z A P I S N I K

**35.** sjednice Školskog odbora Gimnazije „Matija Mesić“ održane **22. rujna 2016.** godines početkom u **13,10**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić, Dubravka Pitlović i Daria Pinjuh-Budisavljević

Odsutni: Anita Holub i Vesna Gajger

Sjednici prisustvuju: Goran Zavor, ravnatelj, Lucija Brnić, pedagoginja i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Ravnatelj je zatražio dopunu dnevnog reda pod točkom 5. pa je za sjednicu predložen sljedeći

DNEVNI RED

1. Usvajanje zapisnika 34. sjednice Školskog odbora

2. Razmatranje i usvajanje Izvješća o realizaciji Godišnjeg plana i programa škole i

 Školskog kurikuluma u školskoj godini 2015./2016.

3. Razmatranje prijedloga i donošenje Školskog kurikuluma za školsku

 godinu 2016./2017.

4. Razmatranje i usvajanje Godišnjeg plana i programa škole za školsku godinu

 2016./2017.

5. Davanje prethodne suglasnosti na prijedlog ravnatelja o odabiru kandidata za zasnivanje

 radnog odnosa do 60 dana bez raspisivanja natječaja

6. Razmatranje prijedloga i donošenje odluke o prikupljanju donacije od učenika u

 iznosu od 100,00 kuna za sljedeće troškove:

 osiguranje učenika (premija 20,00 kn po učeniku), dosje učenika za učeničke dokumente i

 svjedodžbe, raspored sati s kalendarom rada, zadaćnice za eseje iz Hrvatskoga jezika,

 fotokopiranje smjernica za pisanje eseja iz Hrvatskoga jezika, fotokopiranje pisanih ispita

 objektivnog tipa (papir, toner, održavanje aparata), papiri – obrasci za pisanje pisanih

 provjera, izdavanje potvrda za učenike i roditelje, Školski list, zajednička fotografija

 razrednog odjela za svakog učenika

7. Donošenje odluke o osnutku STEM kluba u Gimnaziji „Matija Mesić“

8. Donošenje odluke o početku postupka nabave usluga studijskog putovanja u sklopu

 projekta STEM genijalci, procijenjene vrijednosti veće od 70.000,00 kuna bez PDV-a, a

 manje od 200.000,00 kuna bez PDV-a

9. Utvrđivanje kriterija za prikupljanje ponuda za davanje na korištenje prostora čajne

 kuhinje

10. Različito

Predloženi dnevni red jednoglasno je prihvaćen.

**Ad 1.**

Na zapisnik 34. sjednice Školskog odbora nije bilo primjedbi i jednoglasno je prihvaćen.

**Ad 2.**

Izvješće o realizaciji Godišnjeg plana i programa škole i Školskog kurikuluma u školskoj godini 2015./2016. obrazložio je ravnatelj Goran Zavor. Izvješće, odnosno svi podaci koje ono sadrži, rađeno je na temelju naputaka ministarstva, a čine ga sljedeća poglavlja:

U Godišnjem planu i programu:

Osnovni podaci

Brojčani pokazatelji rezultata rada na kraju školske godine (tablice)

Zaposlenici škole (popis i tjedna zaduženja)

Organizacija nastave i kalendar rada gimnazije (pregled radav škole kroz godinu)

Radno vrijeme

Realizacija programa mjera za povećanje sigurnosti u školi

Realizacija rada školskih stručnih vijeća i stručno usavršavanje u školi (izvješća o radu 16 aktiva, tablica stručnog usavršavanja)

Realizacija rada Nastavničkog vijeća (23 sjednice) i Razrednih vijeća (8 sjednica)

Realizacija rada Školskog odbora (12 sjednica), Vijeća učenika (3 sjednice) i Vijeća roditelja (2 sjednice)

Realizacija rada ravnatelja, stručno-razvojne i administrativne službe

Rezultati samovrednovanja i vrednovanja i prijedlog mjera za unapređivanje odgojno-obrazovnog rada

 -SWOT analiza nastavnika

 -SWOT analiza roditelja

 -Zadovoljstvo učenika odabranim programom

 -Analiza posjeta nastavi

 -Analiza uspjeha učenika

 -Rezultati državne mature

 -Prijedlog mjera za unapređivanje odgojno-obrazovnog rada

Prilozi: Raspored sati i dežurstva nastavnika

U Školskom kurikulumu:

Osobna iskaznica škole

Vizija škole

Misija škole

Realizacija nastavnog plana za opću, jezičnu i prirodoslovno-matematičku gimnaziju (nastavni plan, realizacija fonda sati, srednja ocjena po razredima)

Realizacija nastavnog programa sata razrednika i poslovi razrednika izvan razrednog odjela

Realizacija programa zdravstvenog odgoja i socijalne zaštite

Realizacija programa građanskog odgoja i obrazovanja

Realizacija programa izborne nastave (pregled)

Realizacija programa fakultativne nastave

Realizacija programa dodatne nastave (3 programa)

Realizacija dopunske nastave (pregled)

Realizacija projekata (na razini škole – 3, međupredmetni – 1, predmetni – 23)

Realizacija programa izvannastavnih aktivnosti (pregled)

Realizacija stručnih ekskurzija i drugih oblika izvanučioničke nastave (pregled)

Realizacija kulturno-javne djelatnosti škole (školske priredbe – 4, Tematske izložbe – 20, javna predavanja i radionice – 11, književno-glazbene večeri – 6)

Realizacija natjecanja učenika i smotri

Budući nije bilo primjedbi na ravnateljevo izvješće jednoglasno je donesena sljedeća

ODLUKA

Usvaja se Izvješće o realizaciji Godišnjeg plana i programa škole i Školskog kurikuluma Gimnazije „Matija Mesić“, Slavonski Brod za školsku godinu 2015./2016.

**Ad 3.**

Školski kurikulum za školsku godinu 2016./17. obrazložila je pedagoginja Lucija Brnić. Školski kurikulum donosi Školski odbor do 30. rujna tekuće školske na prijedlog Nastavničkog vijeća. Na sjednici Nastavničkog vijeća održanoj 31. kolovoza 2016. godine razmotren je i usvojen prijedlog Školskog kurikuluma za školsku godinu 2016./17.

Školski kurikulum utvrđuje dugoročni i kratkoročni plan i program škole s izvannastavnim i

izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

Školski kurikulum sadrži sljedeća poglavlja:

Osobna iskaznica škole

Nacionalni kurikulum

Školski kurikulum Gimnazije „Matija Mesić“

Profil škole i njezin cilj

Vizija škole

Misija škole

Prioritetna područja razvoja

Preventivni programi

Program zdravstvenog odgoja, građanskog odgoja i socijalne zaštite

Program izborne nastave

Program fakultativne nastave

Program dodatne nastave

Projekti

Izvanučionička nastava

Program izvannastavnih aktivnosti

Kulturno-javna djelatnost škole

Natjecanja učenika

Na predloženi Školski kurikulum nije bilo primjedbi i jednoglasno je donesena sljedeća

ODLUKA

Donosi se Školski kurikulum Gimnazije „Matija Mesić“, Slavonski Brod za školsku godinu 2016./17.

**Ad 4.**

Sukladno Zakonu o odgoju i obrazovanju u osnovnoj i srednjoj školi, škola na osnovi utvrđenog nastavnog plana i programa donosi Godišnji plan i program rada. Godišnji plan i program donosi Školski odbor do 30. rujna tekuće školske godine. Godišnji Plan i program rada za školsku godinu 2016./2017. obrazložila je pedagoginja Lucija Brnić, a poglavlja programa su:

Osnovni podaci (osnovni podaci o školi, ukupan broj učenika, ukupan broj razrednih odjela, ukupan broj zaposlenih, obrazovni sektori)

Tehnički uvjeti rada ( raspored prostorija u školi)

Razvojni plan škole

Učenici ( prikaz broja učenika i odjela za školsku godinu 2016./2017., prikaz broja učenika po programima i razredima)

Djelatnici

Organizacija nastave i kalendar rada Gimnazije (broj radnih dana u tjednu, raspored sati, godišnji broj sati redovne nastave po razrednim odjelima, organizacija nastave prema sadržaju, izborna nastava, fakultativna nastava, izvannastavne aktivnosti )

Državna matura

Tjedna zaduženja nastavnika

Radno vrijeme (radno vrijeme administrativno-tehničkog osoblja i stručno-razvojne službe)

Program mjera za povećanje sigurnosti u školi

Okvirni planovi i programi rada (Nastavničkog vijeća, razrednih vijeća, stručnih vijeća, razrednih odjela, razrednika, stručno usavršavanje nastavnika, rad Školskog odbora, Vijeća učenika, Vijeća roditelja, rad ravnatelja, rad stručnih suradnik, administrativnog osoblja)

Raspored sati i dežurstvo nastavnika

Nakon izlaganja jednoglasno je donesena

ODLUKA

Usvaja se Godišnji plan i program Gimnazije „Matija Mesić“, Slavonski Brod za školsku godinu 2016./2017.

**Ad 5.**

Budući da je nastavnica geografije Zdenka Stopa-Matanović najavila odlazak u mirovinu sa 2. listopadom 2016. godine, ravnatelj predlaže da se kao zamjena, do dobivanja suglasnosti i realizacije natječaja, primi Tanja Ivaniš, magistra edukacije geografije i povijesti, a po ugovoru do 60 dana bez raspisivanja natječaja.

Kako na ravnateljevo obrazloženje i prijedlog nije bilo primjedbi, jednoglasno je donesena sljedeća

ODLUKA

Daje se suglasnost na ravnateljevu odluku o sklapanju ugovora o radu na određeno vrijeme do 60 dana bez raspisivanja natječaja s Tanjom Ivaniš.

Početak rada po ovom ugovoru je 3. listopad 2016. godine.

**Ad 6.**

Ravnatelj je obrazložio da će se za poboljšanje učeničkog standarda i u školskoj godini 2016./17. od učenika prikupljati donacija u iznosu od 100,00 kn.

Nakon kraće rasprave jednoglasno je donesena

ODLUKA

O DONACIJI

1.Za poboljšanje učeničkog standarda Gimnazija „Matija Mesić“, Slavonski Brod u

 školskoj godini 2016./2017. prihvatit će donaciju učenika u visini od 100,00 kuna za

 sljedeće:

 -osiguranje učenika ( premija po učeniku 20,00 kuna )

 -dosje učenika za učeničke dokumente i svjedodžbe

 -raspored sati s kalendarom rada

 -zadaćnice za eseje iz Hrvatskoga jezika

 -fotokopiranje smjernica za pisanje eseja iz Hrvatskoga jezika

 -fotokopiranje pisanih ispita objektivnog tipa (papir, toner, održavanje aparata)

 -papiri – obrasci za pisanje pisanih provjera

 -izdavanje potvrda za učenike i roditelje

 -Školski list

 -zajednička fotografija razrednog odjela za svakog učenika

2.Iznos od 100,00 kuna učenici mogu uplatiti na blagajni škole u ukupnom iznosu ili u

 dva obroka.

**Ad 7.**

Ravnatelj je obrazložio da je jedna od aktivnosti u sklopu projekta STEM genijalci i osnivanje Stem kluba.

Budući da se radi o klubu učenika te da je osnivanje klubova u nadležnosti Školskog odbora, nakon kraće rasprave jednoglasno je donesena

ODLUKA

o osnivanju STEM kluba

1.Osniva se STEM klub u Gimnaziji „Matija Mesić“, Slavonski Brod.

2.Odluka stupa na snaku danom donošenja.

**Ad 8.**

Ravnatelj je obrazložio da je zbog ušteda tijekom projekta na prethodnim aktivnostima u sklopu projekta STEM genijalci uvedena nova aktivnost. Aktivnost se odnosi na sudjelovanje na sajmu ideja Fakulteta kemijskog inženjerstva u Zagrebu gdje je osiguran štand za promociju te na studijsko putovanje u Amsterdam od 12. do 14. listopada 2016. godine. Budući da je Ugovorno tijelo odobrilo navedene aktivnosti, nakon kraće rasprave jednoglasno je donesena

ODLUKA

o početku postupka nabave usluga prijevoza i smještaja za studijsko putovanje

u Amsterdam i uslugu prijevoza za odlazak na Sajam ideja u Zagreb u sklopu

projekta STEM genijalci, procijenjene vrijednosti veće

od 70.000,00 kuna bez PDV-a, a manje od 200.000,00 kuna bez PDV-a.

1.Provest će se postupak nabave za usluge prijevoza i smještaja za studijsko putovanje u Amsterdam i uslugu prijevoza za odlazak na Sajam ideja u Zagreb, ukupne procijenjene vrijednosti za obje stavke u iznosu 128.000,00 kuna, a koje se nalaze u projektnom elementu 2 Razvoj fakultativnih kurikuluma iz područja STEM-a i ICT-a, proračunska stavka 22 (novouvedena stavka) i projektnom elementu 4 Diseminacija novorazvijenih kurikuluma i promocija STEM kompetencija, proračunska stavka 6.

2.Sredstva za nabavu usluge iz točke 1. planirana su i osigurana iz Projekta STEM genijalci.

3.U povjerenstvo za provođenje postupka nabave gore navedene usluge imenuju se:

1. Lucija Brnić

2. Ines Martinović

3. Mirta Matanić

4.Odluka stupa na snagu danom donošenja.

**Ad 9.**

Na prošloj sjednici Školskog odbora odlučeno je da će se za korištenje prostora čajne kuhinje provesti postupak odabira drugog korisnika. Ugovor sa sadašnjim korisnikom, Pekarnica Mrvica, zaključen je na tri mjeseca pa bi se odabir trebao obaviti u tom roku. Budući da na prošloj sjednici nisu utvrđeni kriteriji za prikupljanje ponuda, potrebno je utvrditi na koji način će se oglasiti poziv te početnu cijenu korištenja navedenog prostora.

Nakon rasparave zaključeno je sljedeće:

-poziv za prikupljanje ponuda za korištenje prostora čajne kuhinje objavit će se na web stranici škole

-rok za prikupljanje ponuda je 8 dana od dana objave

-početna cijena korištenja navedenog prostora je 5.000,00 kuna

-ugovor o korištenju prostora, kao i do sada, sklapat će se na godinu dana s mogućnošću produženja.

Sjednica završena u 14,55 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.